Non, je ne regrette rien

"Non, je ne regrette rien" (בצרפתית: "לא, איני מתחרטת על דבר") הוא שיר צרפתי שנכתב על ידי מישל ווקר והולחן על ידי שארל דומון ב-1956. השיר קנה את תהילתו בזכות ביצוע של אדית פיאף משנת 1960, אשר כיכב במשך שבעה שבועות בראש מצעד הפזמונים הצרפתי.

רקע 
המלחין דומון מתאר בספר "אדית פיאף, פרסומי דעה", שהכותרת הראשונה שהעניק מישל ווקר לשיר הייתה "Non, je ne trouverai rien" (לא, לא אמצא דבר), ושהשיר יועד לזמרת הצרפתייה הפופולרית רוזלי דובואה. אבל, כשחשב על פיאף, הוא שינה את הכותרת ל "Non, je ne regrette rien"(לא, איני מתחרטת על דבר)

לדברי העיתונאי ז'אן נולי בספרו "אדית" שכאשר שארל דומון ומישל ווקר ביקרו בביתה של פיאף בשדרת Lannes בפריז, ב-24 באוקטובר 1960, היא קיבלה אותם באופן לא מנומס ולא חברותי.  דומון ניסה להציע לפיאף את לחניו כמה פעמים, אבל היא לא אהבה אותם וסירבה - הרמה הייתה נמוכה מדי, לטענתה. באותו יום היא זעמה שעוזרת הבית שלה, דניאל, ארגנה את הפגישה מבלי לידע אותה. פיאף הניחה להם, לכן, לחכות שעה בסלון לפני שהיא הופיעה. "כפי שאתם יכולים לראות, אני מאוד עייפה" היא אמרה להם. "הזדרזו, רק שיר אחד! מהר לפסנתר, קדימה!". לחוץ ומזיע, דומון שר את השיר בקול חלש. כשסיים הייתה שתיקה, בזמן שחיכו לפסק הדין של פיאף. "תשיר את זה שוב?" שאלה פיאף. עוד לפני אמצע השיר, היא קטעה אותו. "פוֹרְמִידָבְּלֶה! [Formidable, פנטסטי]" היא התפרצה. "פנטסטי", "זה השיר שחיכיתי לו. הוא יהיה ההצלחה הכי גדולה שלי! אני רוצה את זה עבור ההופעות הקרובות שלי בל'אולימפיה!" ווקר, שמח, השיב: "כמובן, אדית, השיר שלך".

פיאף הקדישה את ההקלטה של השיר ללגיון הזרים הצרפתי. בזמן ההקלטה, צרפת הייתה מעורבת במלחמת אלג'יר (1954-1962), ולגיון הזרים הראשון, שבלם את ניסיון ההפיכה של 1961 נגד הנשיא שארל דה גול, ואת ההנהגה האזרחית של אלג'יריה - אימצה את השיר כשההתנגדות נשברה. כשעזבו את הבסיס, שרו את השיר, אשר כעת הפך להיות חלק מהמסורת של לגיון הזרים הצרפתי, והם שרים אותו כאשר הם במצעד.

מילים 
המצלול של החרוזים הוא משקל צרפתי נפוץ, בו המילים מוטעמות כמעט תמיד על ההברה הסופית, במבנה של  שבו מילים כמעט תמיד להדגיש את ההברה הסופית, בלחן אנאפסטי. תרגום מילולי לאנגלית אינו נפוץ, כי הוא לא מצליח לשמור את ההרמוניה הפנימית של המילים והטון, שכן המילים באנגלית הם לרוב במשקל (Da-da-Da-da), לסירוגין מוטעם ולא מוטעם, או לחלופין משקל דקטילי (Da-da-da-Da-da-da). יש מגוון רחב של תרגומים לאנגלית, הדיון על היתרונות שלהם מתמשך. השיר מלא ברגשות של המאהב ששר את השיר, כך שהטוב והרע שהמאהב חווה נכתבים על כינוי גוף שאינו אישי (ni le bien qu'on m'a fait; ni le mal). באופן מילולי, משמעות הכתיבה היא "לא על הטוב שמישהו עשה לי", אבל לרוב הוא מתורגם כ"לא על טוב שנעשה לי".

הקלטות נוספות 
השיר הוקלט על ידי אמנים אחרים, כולל:
 פיאף עצמה הקליטה גרסה אנגלית, שכותרתה "ללא חרטות" (No Regrets).
 שירלי באסי בשנת 1965, (הגיעה למס' 39 במצעד הבריטי) באלבום "שירי אהבה" (Love Songs).
 קרן אקרס באלבומה מ-1981 "מציגה קרן אקרס".
 בחורים רעים בכחול ב-1989, באלבום האלבום "החמישי" הקליטו גרסה אנגלית שכותרתה "ללא חרטות".
 להקת הרוק חצי אדם חצי ביסקוויט הקליטה ב-1991 גרסה אנגלית שכותרתה "ללא חרטות".
 לה טויה ג 'קסון במולן רוז' משנת 1992 באלבום פורמידבלה.
 מיריי מתייה שרה את השיר ב"כוכבים 90" ב-1993.
 אמילו האריס תרמה גרסה אנגלית לאלבום מרובה האמנים "מחווה לאדית פיאף".
 איליין פייג' באלבום פיאף, משנת 1994, שפורסם במקביל לכך ששיחקה את הדמות הראשית במחזה עם אותו שם.
 הזמר הברזילאי קסיה אלר בשנת באלבום 2001 Acústico MTV.
 ויקי לאנדרוס באלבום "Zeitlos" (נצחית) שרה בגרמנית עם הכותרת מושר בגרמנית עם הכותרת "Nein, ich bereue nichts" ("לא, איני מתחרטת על דבר").
 להקת הקייג'ון Steve Riley and the Mamou Playboys באלבום שלהם משנת 2011, Grand Isle.
 דינה גריפובה בתחרות השירה "דה וויס" בדצמבר 2012.
 רחל ביטון שרה "בלי חרטות" בסרט "פיאף...הסיפור שלה...השירים שלה" ובתקליטור "רחל ביטון שרה אדית פיאף".
 פרנסס מקדורמנד שרה את השיר במהלך סצנה במדגסקר 3: מקרקסים את אירופה.

שפות אחרות 
 "Nej, jag ångrar ingenting" (שוודית) על ידי אניטה לינדבלום ב-1961.
 "Ne oplakujem" (קרואטית) על ידי תרזה קסובייה ב-1962.
 "Ne oplakujem" (קרואטית) על ידי אנה שטפוק ב-1964.
 "Ne, ne žalim ni za čim" (סרבית) על ידי לולה נובאקוביץ' ב-1964.
 "Nej, jag ångrar ingenting" (שוודית) על ידי גון חוברג ב-1966.
 "Nelituj" (צ'כית) על ידי סבייטלנה נאלפקובה ב-2005.
 "Ne, mi ni žal" (סלובנית) על ידי אלש פולאינר ב-2014.
 "No dico no" (איטלקית) על ידי דלידה.
 "No me puedo quejar" (ספרדית) על ידי דלידה.
 "Nah de Nah" (ספרדית) על ידי חביירה מנה.
 "Nem, nem bánok semmit sem" (הונגרית) על ידי אווה וארי.

בתרבות הפופולרית 
בממלכה המאוחדת, השיר נקשר לפוליטיקאי השמרן נורמן למונט, שר האוצר לשעבר, שציטט את השיר כדי לסכם את הקריירה הפוליטית שלו.
השיר אומץ כ"המנון אישי" על ידי החייל ההולנדי יוהאן קורנליס פרינסן (ידוע יותר בשם Poncke Princen).
השיר הופיע בסרטים רבים: "מעריצה צמודה" (1988); "גנב הקשת" של אלחנדרו חודורובסקי (1990); הסרט הגרמני "Keiner liebt mich" (1994); הסרט האוסטרלי "בייב" (1995); "החולמים" של ברנרדו ברטולוצ'י (2003); "אכזריות בלתי נסבלת" של האחים כהן (2003); סרט האנימציה הבריטי "וליאנט" (2005); הסרט הצרפתי "אויב הציבור מס' 1" (2008); "התחלה" (2010); "מדגסקר 3: מקרקסים את אירופה" (2012), ועוד. בטלוויזיה הופיע השיר בשני פרקים של הסדרה "משפחת סימפסון", בין השאר.
השיר מופיע בהבלטה בסרט הביוגרפי "אדית פיאף – החיים בוורוד", אשר מספר את סיפורה של פיאף (מגולמת בסרט על ידי השחקנית הצרפתייה מריון קוטיאר, שזכתה בכמה פרסי "השחקנית הטובה ביותר" על הסרט).
השיר הושמע לאורך הפרק "The Vassel" (עונה 11, פרק 14) של הסדרה " על טבעי".
הגרסה הספרדית של השיר שבוצעה על ידי חאביירה מנה, מופיעה במהלך הקרדיטים של הסרט הצ'יליאני "Young and Wild", מ-2012.
בתוכנית "שרגא בישגדא", בוצע השיר בסוף הפרק על אדית פיאף על ידי מוני מושונוב, דבורי ריס וסתיו אידיסיס.

קישורים חיצוניים

הערות שוליים 

שירים בצרפתית
שירי אדית פיאף
שירי 1956
שירים על תקווה